《道士李得柔行太乙法曾传御容》
宋代·李复

处世能求出世心，石坛深夜礼星辰。
遍游五岳求真诀，独向三清有主人。
妙笔曾开天日晓，悬壶常锁洞山春。
不知何事飞符动，又见荒林聚鬼神。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。